《梁仲玉侍御偶然堂新成志喜》
明代·曾道唯

离奇翠伯岁寒姿，燕雀堂前意自私。柱史五千垂笔地，元龙百尺卧楼时。

交情似水池堪鉴，臣节如山石不移。伐木参随诸子后，嘤嘤聊和喜迁诗。

作者简介：曾道唯，字元鲁，一字自庵。南海人。明神宗万历三十八年（一六一〇）进士，授刑部主事，转郎中奉差，江南审决，浙江恤刑多所平反，升常镇兵备道。明思宗崇祯七年（一六三四），历升湖广左参政，晋都察院左都御史，以父九十在堂，陈情终养。卒年七十六，有《介石斋》诸集。清黄登《岭南五朝诗选》卷四有传。